| Medaljeoversikt |
| --- |
| Konkurrerte for Norges flagg Norge |
| Friidrett |
| Friidrett Nordisk-baltisk U23-mesterskap |
| Sølv | 2016 Esbo |  4x100 m |
| Friidrett Nordisk juniormesterskap i friidrett |
| Gull | 2014 Kristiansand |  110 mH |
| Gull | 2014 Kristiansand |  4x100 m |
| Sølv | 2014 Kristiansand |  400 mH |
| Sølv | 2014 Kristiansand |  4x400 m |
| Sølv | 2013 Esbo |  4x400 m |

**Joachim Sandberg** (født 18. mai 1995 i Sandnes) er en norsk friidrettsutøver. Han representerer Sandnes IL og har sølv på 4 x 100 meter stafett fra Nordisk-baltisk U23-mesterskap i friidrett 2016 som fremste internasjonale meritt.

Idrettskarriere
---------------

### 2011

Sandberg deltok i G16-klassen ved ungdomsmesterskapet innendørs i 2011, der han fikk bronse på 200 meter og i høydehopp, og han kom på fjerdeplass på 60 meter hekk. På 60 meter ble han slått ut i semifinalen.

Utendørs deltok han i Tyrvinglekene i juni, der han fikk gull på 300 meter hekk og sølv på 100 meter hekk, på 200 meter og i høydehopp som beste resultater. I junior-NM i friidrett 2011 deltok han i klassen MJ19. På 100 meter ble han slått ut i innledningsheatet, med tiden 11,78, og gikk ikke videre til semifinalen. På 200 meter nådde han finalen, der han endte på åttendeplass. På 1000 meter stafett vant Sandnes IL sølv, med Sandberg på laget.

I Ungdoms-NM (G16) vant han 100 meter hekk, og fikk sølv på 200 meter, bak Pavlik Wang. Han deltok også på 100 meter hekk, der han kom på fjerdeplass.

### 2012

Han deltok i 60 meter og 200 meter i NM i friidrett innendørs 2012, men ble slått ut i innledningsheatet på begge distansene. Sandnes kom her på femteplass på 4 x 200 meter stafett. En uke senere deltok han i UM inne 2012, og fikk der sølv på 200 meter som beste resultat. I tillegg kom han på fjerdeplass på 60 meter hekk, åttendeplass på 60 meter.

I mai deltok han i NM i stafetter 2012, der han fikk sølv på 4 x 400 meter i juniorklassen sammen med Sandnes IL. Han deltok også på samme distanse i seniorklassen, der Sandnes endte på sjuendeplass. Han vant 110 meter hekk og 400 meter i G17-klassen i Tyrvinglekene, og han vant 100 og 400 meter ved Veidekkelekene. I junior-NM i friidrett 2012 deltok han i U20-klassen, og kom på andreplass på 400 meter hekk, bak sin lagkamerat Marius Bakken Støle. Han fikk også sølv på 1000 meter stafett sammen med Sandnes IL. På 100 meter ble han slått ut i innledningsheatet.

Under NM i friidrett 2012 i Kristiansand kom han på sjetteplass på 400 meter hekk, mens han ble slått ut i innledningsheatet på 100 meter og i semifinalen på 200 meter. Han vant 300 meter hekk i G17-klassen under Ungdomsmesterskapet i friidrett 2012, og fikk sølv på 200 meter bak Henrik Nilsen fra Malvik IL. I tillegg fikk han bronse på 110 meter hekk.

### 2013

Under NM i friidrett innendørs 2013 fikk han 30. beste tid totalt i innledningsheatene på 60 meter, med tiden 7,27, og gikk ikke videre til semifinalene. På 200 meter løp han på 22,57, som var niende beste tid, men gikk heller ikke der til finalen. Sandnes IL deltok også på 4 x 200 meter stafett, men fullførte ikke. Under UM innendørs deltok han i klassen G18-19, og fikk her sølv på 60 meter hekk, bak Rasmus Stene, og han fikk bronse på 200 meter. På 60 meter ble han slått ut i semifinalen.

Han deltok igjen ved NM i stafetter 2013, og var med på Sandnes ILs stafettlag som vant 4 x 100 meter stafett i seniorklassen. Han deltok også på 4 x 400 meter, men her ble Sandnes diskvalifisert. I den nasjonale konkurransen under Bislett Games løp han inn til sjuendeplass på 400 meter hekk. Han deltok ved Världsungdomsspelen 2013, i klassen G19, og kom på 12.-plass totalt på 400 meter hekk, og han kom på fjerdeplass på 200 meter med tiden 21,90. I juli deltok han i junior-EM i friidrett 2013, men fikk 22. beste tid i kvalifiseringsrunden på 400 meter hekk, og gikk dermed ikke videre til semifinalen.

Under junior-NM i friidrett 2013 fikk han sølv på 110 meter hekk og på 400 meter hekk, men ble slått ut i semifinalen på 100 meter. Han ble tatt ut til å delta i Nordisk juniormesterskap i friidrett 2013 (Nordic U20 Match), og Norge fikk der sølv på 4 x 400 meter stafett, der Sandberg løp sammen med Håkon Høye, Markus Loftås og Karsten Warholm. Individuelt kom han på femteplass på 110 meter hekk og 400 meter hekk. Under NM i friidrett 2013 var han én av fem som stilte til start på 400 meter hekk, og han kom der på tredjeplass.

Under Ungdomsmesterskapet i friidrett 2013 vant han 110 meter hekk i G18/19-klassen, og han fikk sølv på 200 meter og bronse på 100 meter. Her satte han personlig rekord i alle tre øvelsene.

### 2014

Under UM innendørs 2014 deltok han igjen i klassen G18-19, og vant 60 meter hekk. På 60 meter kom han på sjetteplass i sin semifinale, og nådde ikke finalen, og på 200 meter kom han på andreplass i sin semifinale, men tiden (22,21) hold ikke til finaleplass.

Utendørs kom han på tredjeplass på 400 meter hekk under Tønsberg Grand Prix-stevnet i Tønsberg, og han fikk sølv i samme øvelse under Copenhagen Open. Han representerte Sandnes IL under NM i stafetter 2014, der Sandnes fikk bronse på 4 x 400 meter stafett, men de ble diskvalifisert på 4 x 100 meter stafett. I Världsungdomsspelen 2014 deltok han i G19-klassen, og kom på åttendeplass på 400 meter hekk og tiendeplass på 200 meter.

Den 2. juli deltok han i Bislett Sprint, og kom der på andreplass på 400 meter hekk, med ny personlig rekord på 53,00, som oppfylte kravet til junior-VM. Fire dager senere deltok han i samme øverlse under v, og kom der på fjerdeplass. I Junior-VM i friidrett 2013 kom han sist i sitt innledningsheat på 400 meter hekk, med 54,62, og gikk ikke videre til semifinalene.

Han vant 110 meter hekk under Junior-NM i friidrett 2014, og fikk sølv på 200 meter, bak Jonathan Quarcoo. I tillegg fikk han bronse på 1000 meter stafett sammen med Sandnes IL. Han ble tatt ut til Nordisk juniormesterskap i friidrett 2014, og fikk der fire medaljer. Han vant 110 meter hekk, og fikk sølv på 400 meter hekk, bak Valtteri Toimela fra Finland. I tillegg fikk han gull på 4 x 100 meter stafett og sølv på 4 x 400 meter stafett. Han vant to medaljer under NM i friidrett 2014; sølv på 400 meter hekk, bak Øyvind Strømmen Kjerpeset, og bronse på 110 meter hekk.

I september kom han på andreplass på 200 meter og åttendeplass på 100 meter.

### 2015

I NM i friidrett innendørs 2015 fikk han én medalje; bronse på 60 meter hekk. Han deltok også på 60 og 200 meter, men nådde ikke finalen i disse øvelsene. Han deltok for første gang i U23-klassen under UM innendørs 2015, og fikk der gull på 200 meter og sølv på 60 meter hekk, og han kom på sjetteplass på 60 meter.

Sandberg deltok seniorklassen i NM i stafetter 2015, og deltok der på Sandnes' stafettlag som kom på femteplass på 4 x 100 meter stafett. I IFAM Outdoor-stevnet i Belgia satte han ny personlig rekord på 400 meter hekk med 52,21 sekunder, der han vant sitt heat og kom på niendeplass totalt. Han senket sin personlige rekord til 52,17 under Kvilles Vårtävling i Göteborg, der han kom på andreplass. I Världsungdomsspelen 2015 kom han på fjerdeplass på 200 meter, og han deltok på 400 meter under U23-EM i friidrett 2015, men ble der slått ut i forsøksheatet på 400 meter. Han kom nest sist i sitt forsøksheat, men satte personlig rekord med tiden 47,19 sekunder.

Han kom på andreplass på 400 meter under Junior-NM i friidrett 2015, bak Mike Lubsen, og kom på femteplass på 200 meter. Han deltok der i klassen U23.

### 2016

Den 6. februar satte han personlig rekord på 60 meter innendørs, under Tyrvinglekene, med 6,99 sekunder. Han satte også personlig rekord på 200 meter, med 21,57 sekunder. Den 13. februar deltok han i Nordisk mesterskap i friidrett innendørs 2016 (Nordenkampen). Han løp 400 meter på 49,35 sekunder, som var ny personlig rekord, og kom med det på sjuendeplass. To uker senere deltok han i UM innendørs 2016, og vant der 200 meter, og han kom på fjerdeplass på 60 meter.

Han deltok i den nasjonale delen av Bislett Games, og kom på delt tredjeplass på 400 meter i seniorklassen. Under Världsungdomsspelen 2016 kom han på andreplass på 200 meter og åttendeplass på 400 meter. Han vant 200 meter under Østlandsmesterskapet 2016.

Under NM i friidrett 2016 fikk Sandberg to medaljer. Individuelt fikk han bronse på 400 meter hekk, og Sandnes fikk bronse på 1000 meter stafett. I tillegg deltok han på 200 meter, der han kom på femteplass. Han fikk også to bronsemedaljer under Junior-NM i friidrett 2016; på 100 og 200 meter. I finalen på 100 meter satte han personlig rekord, med tiden 10,84 sekunder.

Han ble tatt ut til å representere Norge under Nordisk-baltisk U23-mesterskap i friidrett 2016 i Esbo i Finland. Norge fikk der sølv på 4 x 100 meter stafett, og Sandberg kom på femteplass på 400 meter hekk. I tillegg deltok han på 200 meter utenfor konkurransen, og satte der personlig rekord på 21,11 sekunder.

Han deltok i *Young Diamonds* under Diamond League-stevnet i Zürich, og kom der på sjetteplass på 400 meter hekk i klassen G23.

### 2017

I UM innendørs 2017 vant han 200 meter, og fikk bronse på 60 meter. Han deltok også på Sandnes' stafettlag som fikk sølv på 4 x 200 meter i klassen gutter 18-22 år.

Utendørs forbedret han sin personlige rekord på 400 meter hekk flere ganger, først til 52,04 under COOP-Jærcup i mai, deretter til 51,36 under Framolekene, og for tredje gang i SAYO (Sollentuna Athletic Youth Open) der han løp på 51,09 og kom på førsteplass. Under Världsungdomsspelen 2017 vant han 400 meter hekk, og kom på tredjeplass på 200 meter, og han vant 400 meter i den nasjonale konkurransen under Bislett Games med ny personlig rekord på 47,04. Han vant også 200 meter under Norwegian Grand Prix-stevnet i Sandnes.

Han deltok i sitt første U23-EM i juli, da han deltok i U23-EM i friidrett 2017 i Bydgoszcz i Polen. Der ble han slått ut i semifinalen på 400 meter hekk, med tiden 51,12. I Junior-NM i friidrett 2017 fikk han sølv på 100 og 200 meter. Han løp der 100 meter på 10,62, men hadde for sterk medvind (2,2 m/s) til at dette teller som personlig rekord.

Referanser
----------

1. ↑  Min Friidrettsstatistikk - *Joachim Sandberg - Innendørs 2011*, besøkt 26. juni 2017.
2. ↑  Min Friidrettsstatistikk - *Joachim Sandberg - Utendørs 2011*, besøkt 29. juni 2017.]
3. ↑  Norges friidrettsforbund - *NECON NM Jr 2011*, besøkt 29. juni 2017.
4. ↑  AndRo Data - *UM Fredrikstad 2011 - G-16 200 m, finale*, besøkt 29. juni 2017.
5. ↑  Min friidrettsstatistikk - *Joachim Sandberg - Innendørs 2012*, besøkt 29. juni 2017.
6. ↑  AndRo Data - *NM innendørs 2012 MS 4x200 m stafett*, besøkt 29. juni 2017.
7. ↑  AndRo Data - *NM Stafetter 2012*, besøkt 29. juni 2017.
8. 1 2  Min Friidrettsstatistikk - *Joachim Sandberg - Utendørs 2012*, besøkt 30. juni 2017.]
9. ↑  Norges friidrettsforbund - *Necon NM JR 2012*, besøkt 30. juni 2017.
10. ↑  Norges friidrettsforbund - *Necon NM JR 2012 - Menn u20 1000 m stafett*
11. ↑  Norges friidrettsforbund - *Necon NM JR 2012*, besøkt 1. juli 2017.
12. ↑  AndRo Data - *NM Innendørs 2013 - MS 60 m (Forsøk)*, besøkt 1. juli 2017.
13. ↑  AndRo Data - *NM Innendørs 2013 - MS 4x200 m stafett*, besøkt 1. juli 2017.
14. ↑  Min Friidrettsstatistikk - *Joachim Sandberg - Utendørs 2012*, besøkt 30. juni 2017.]
15. ↑  Norges Friidrettsforbund - *NM stafetter 2013*, besøkt 1. juli 2017.
16. ↑  Världsungdomsspelen - *Världsungdomsspelen 2013*, besøkt 1. juli 2017.
17. ↑  Norges Friidrettsforbund - *European Athletics Junior Championships Rieti (ITA) 18 - 21 July 2013 Results Day 2*, besøkt 1. juli 2017.
18. ↑  Min Friidrettsstatistikk - *Joachim Sandberg - Utendørs 2013*, besøkt 31. juli 2017.
19. ↑  Nordic Athletics - *2013*, besøkt 31. juli 2017.
20. ↑  AndRo Data - *UM Innendørs 2014*, besøkt 23. august 2017.
21. ↑  Min Friidrettsstatistikk - *Joachim Sandberg - Utendørs 2014*, besøkt 23. august 2017.
22. ↑  Norges friidrettsfprbund - *Stafett NM 2014*, besøkt 23. august 2017.
23. ↑  Track and Field - *Världsungdomsspelen 2014*, besøkt 23. august 2017.
24. ↑  Friidrett1 - *Bislett Sprint*, besøkt 23. august 2017.
25. ↑  Nordic Athletics - *2014*, besøkt 23. august 2017.
26. ↑  Min Friidrettsstatistikk - *Joachim Sandberg - Innendørs 2015*, besøkt 23. august 2017.
27. 1 2  Min Friidrettsstatistikk - *Joachim Sandberg - Utendørs 2015*, besøkt 23. august 2017.
28. ↑  European Athletics - *European Athletics U23 Championships - Tallinn 2015*, besøkt 23. august 2017.
29. ↑  Min friidrettsstatistikk - *Joachim Sandberg - Innendørs 2016*, besøkt 23. august 2017.
30. ↑  Aftenposten.no - *Hansen sørget for lokal jubel på Bislett*,
 besøkt 23. august 2017.
31. ↑  Track and Field - *Världsungdomsspelen 2016*, besøkt 23. august 2017.
32. ↑  All-Athletics - *Joachim Sandberg*, besøkt 23. august 2017.
33. ↑  Min Friidrettsstatistikk - *Joachim Sandberg - Utendørs 2016*, besøkt 23. august 2017.
34. ↑  Resultater lørdag, besøkt 23. august 2017.
35. ↑  Norges Friidrettsforbund - *Karsten Warholm smadret norgesrekorden på 400m*, besøkt 24. august 2017.
36. ↑  Min Friidrettsstatistikk - *Joachim Sandberg - Utendørs 2017*, besøkt 24. august 2017.

Eksterne lenker
---------------

* (en) Joachim Sandberg – World Athletics Rediger på Wikidata

* (en) Joachim Sandberg – Diamond League Rediger på Wikidata
* (en) Profil hos European Athletics
* (en) Profil hos All-Athletics
* (no) Profil hos Min Friidrettsstatistikk